Patru autoturisme au fost implicate, în urmă cu puțin timp, într-un accident în municipiul Drăgășani. O persoană a fost rănită.
Polițiștii rutieri din Drăgășani au fost sesizați cu privire la producerea unui eveniment rutier pe strada Traian, din municipiu, soldat cu rănirea unei persoane.
Din primele verificări efectuate, s-a stabilit că ar fi avut loc un eveniment rutier în care au fost implicate 4 autoturisme, precum și 4 ocupanți, iar în urma impactului nu au fost persoane încarcerate..
La locul indicat s-au deplasat imediat forțe din cadrul Detașamentului de Pompieri Drăgășani, cu:
- o autospecială de stingere cu modul de descarcerare,
- o ambulanță SMURD,
- o ambulanță SAJ.
În urma evenimentului rutier a rezultat o victimă, care a fost transportată de ambulanța SAJ la CPU Drăgășani. Pompierii militari au asigurat și măsuri de prevenire și stingere a incendiilor.
În urma impactului, a rezultat rănirea unei persoane, ulterior aceasta fiind transportată la spital pentru acordarea de îngrijiri medicale. Conducătorii auto au fost testați cu aparatul etilotest, rezultatele fiind negative.
Polițiștii efectuează cercetări pentru stabilirea cauzelor și împrejurărilor producerii evenimentului rutier.